SSC-তে ৩৬,০০০ নিয়োগ মামলায় হাইকোর্টের নয়া নির্দেশ

কলকাতা : এসএসসি-তে (SSC) ৩৬,০০০ শিক্ষক নিয়োগ (SSC Teacher’s Recruitment) মামলায় অভিজ্ঞতার ভিত্তিতে অতিরিক্ত ১০ নম্বর পাওয়ার যোগ্য কারা, তা নিয়ে নতুন নির্দেশ দিল কলকাতা হাইকোর্ট। কোন কোন পার্শ্ব শিক্ষক, চুক্তিভিত্তিক শিক্ষক, অস্থায়ী শিক্ষকরা তা পাবেন? SSC তৈরি অভিজ্ঞ শিক্ষকদের তালিকার বাইরে আর কারা ?

প্রকৃত শূন্যপদে(Substantative post) চাকরি করা অস্থায়ী শিক্ষক কারা ? SSC কে হলফনামা পেশের নির্দেশ দিল হাইকোর্ট। পাশাপাশি জেলার স্কুল পরিদর্শকদের রিপোর্ট তলব হাইকোর্টের বিচারপতি স্মিতা দাস দে একক বেঞ্চের। ৩১ অক্টোবর মধ্যে রিপোর্ট পেশের নির্দেশ। ৪ নভেম্বর পর মামলার শুনানি ।

আরও পড়ুন: কালীপুজোয় শিয়ালদহ লাইনে বিশেষ ট্রেন

এসএসসি আইনজীবী কল্যান বন্দোপাধ্যায় আদালতে বলেন, ‘চাকরির জন্য রাস্তায় ৫ লাখ পদপ্রার্থী ঘুরছে। এসএসসি চোখে সকলেই সমান। মামলাকারীদের জন্য কেন অতিরিক্ত গুরুত্ব দেবে আদালত। অভিজ্ঞতার ভিত্তিতে ১০ নম্বর পাওয়া যোগ্যদের তালিকা SSC কাছে রয়েছে।সাবস্ট্যানটেটিভ পোস্টের নিরিখে পার্টটাইম, কনট্রাক্টুয়াল শিক্ষকরা সেই ১০ নম্বর পাওয়ার যোগ্য। মামলাকারীরা সেই সাবস্ট্যানটেটিভ পদের অস্থায়ী নন তাই ‘১০ ‘ নম্বর জন্য বিবেচিত হননি। নিয়োগ প্রক্রিয়ার উপর কোনওরকম হস্তক্ষেপ হলে সুপ্রিম কোর্ট পর্যন্ত লড়াই টেনে নিয়ে যাব।

আইনজীবী সুদীপ্ত দাশগুপ্ত ও বিক্রম বন্দোপাধ্যায় বলেন, মামলাকারীরা ১২ বছরের বেশি অস্থায়ী চাকরি করছে। প্রত্যেকেই অভিজ্ঞ। প্রকৃত শূন্যপদের প্রেক্ষিতেই তাদের ম্যানেজিং কমিটি নিযুক্ত করেছে। ১০ নম্বর পাওয়ার যোগ্য তারা। আদালত তাদের বিবেচনা না করলে ইন্টারভিউ লিস্ট থেকে ছিটকে যাবেন তারা।

অন্য খবর দেখুন